LIETUVOS RESPUBLIKOS ŠVIETIMO IR MOKSLO MINISTRO

Į S A K Y M A S

**DĖL ŠVIETIMO IR MOKSLO MINISTRO 2009 M. RUGSĖJO 22 D. ĮSAKYMO Nr. ISAK-1899 „DĖL VALSTYBĖS PARAMOS IŠEIVIJOS IR LIETUVIŲ KILMĖS UŽSIENIEČIŲ VAIKŲ, VAIKAIČIŲ, PROVAIKAIČIŲ STUDIJOMS LIETUVOS AUKŠTOSIOSE MOKYKLOSE SKYRIMO IR ATSISKAITYMO UŽ SKIRTAS LĖŠAS TVARKOS APRAŠO PATVIRTINIMO“ PAKEITIMO**

2010 m. liepos 16 d. Nr. V-1214

Vilnius

P a k e i č i u Valstybės paramos išeivijos ir lietuvių kilmės užsieniečių vaikų, vaikaičių, provaikaičių studijoms Lietuvos aukštosiose mokyklose skyrimo ir atsiskaitymo už skirtas lėšas tvarkos aprašą, patvirtintą Lietuvos Respublikos švietimo ir mokslo ministro 2009 m. rugsėjo 22 d. įsakymu Nr. ISAK-1899 (Žin., 2009, Nr. [152-6859](https://www.e-tar.lt/portal/lt/legalAct/TAR.40506F57CAF7)):

1. Išdėstau 4 punktą taip:

„4. Parama išeivijos ir lietuvių kilmės užsieniečių vaikams, vaikaičiams, provaikaičiams teikiama iš Fondui šiam tikslui skirtų valstybės biudžeto asignavimų. Ne daugiau kaip pusė paramai skirtos sumos atidedama paramai teikti rudens semestre.“

2. Išdėstau 5 punktą taip:

„5. Fondas turi teisę gauti iš Lietuvos Respublikos užsienio reikalų ministerijos, krašto lietuvių bendruomenių, Lietuvos Respublikos valstybės institucijų ar įstaigų užsienyje, aukštųjų mokyklų, kitų įmonių, įstaigų, organizacijų informaciją, kurios reikia paramai skirti ir administruoti išeivijos ir lietuvių kilmės užsieniečių vaikų, vaikaičių, provaikaičių studijoms Lietuvos aukštosiose mokyklose.“

3. Išdėstau 6 punktą taip:

„6. Aukštosios mokyklos teikia Fondui informaciją apie tai, ar pretenduojantis gauti paramą asmuo ar paramą gavęs asmuo yra tos aukštosios mokyklos studentas, to asmens paskutinės sesijos pažymių svertinį vidurkį (pirmąjį studijų semestrą – stojamąjį balą) bei akademinių skolų už paskutinę sesiją (jeigu jų turi) skaičių, paramą gavusius asmenis nutraukusius studijas, išbrauktus iš studentų sąrašų, sustabdžiusius studijas ar išleistus akademinių atostogų ir kitą informaciją, kurios reikia skiriant ir administruojant paramą išeivijos ir lietuvių kilmės užsieniečių vaikų, vaikaičių, provaikaičių studijoms Lietuvos aukštosiose mokyklose. Paramą gavusiam asmeniui nutraukus studijas, išbraukus jį iš studentų sąrašų, sustabdžius studijas ar išėjus akademinių atostogų, aukštosios mokyklos apie tai informuoja Fondą per 3 darbo dienas nuo šių aplinkybių atsiradimo.“

4. Išdėstau 9 punktą taip:

„9. Aprašo 7.2 punkte nurodyta socialinė išmoka yra vienkartinė išmoka, skiriama atsižvelgus į pretenduojančio gauti paramą asmens socialinę padėtį. Teisę gauti socialinę išmoką turi asmenys, atitinkantys bent vieną iš Aprašo 22.2 punkte nurodytų kriterijų. Šiame punkte nurodytos išmokos dydis nustatomas pagal Aprašo priedo 2 punkte nurodytus kriterijus.“

5. Išdėstau 11.2 punktą taip:

„11.2. paskutinę sesiją išlaikę be akademinių skolų (šis punktas netaikomas pirmosios ir antrosios studijų pakopos pirmojo semestro studentams).“

6. Išdėstau 13 punktą taip:

„13. Parama išeivijos ir lietuvių kilmės užsieniečių vaikams, vaikaičiams, provaikaičiams skiriama konkurso būdu. Paramos skyrimo konkursą du kartus per metus pavasario ir rudens semestre organizuoja Fondas pagal Fondo direktoriaus patvirtintus Paramos išeivijos ir lietuvių kilmės užsieniečių vaikams, vaikaičiams, provaikaičiams skyrimo nuostatus. Apie konkurso pradžią kiekvienais metais ne vėliau kaip sausio 10 d. pavasario semestre ir ne vėliau kaip rugpjūčio 10 d. rudens semestre Fondas informuoja savo interneto puslapyje www.vsf.lt ir Švietimo ir mokslo ministerijos interneto puslapyje www.smm.lt, taip pat šią informaciją išplatina Lietuvos aukštosioms mokykloms, Užsienio reikalų ministerijai ir Vilniaus vidurinei mokyklai „Lietuvių namai“.“

7. Išdėstau 14 punktą taip:

„14. Išeivijos ir lietuvių kilmės užsieniečių vaikai, vaikaičiai, provaikaičiai, norintys gauti paramą, turi pateikti Fondui šiuos dokumentus, išskyrus atvejus, kai Fondas nurodo, kad atitinkamų dokumentų pateikti nereikia:

14.1. asmens tapatybę patvirtinantį dokumentą arba teisės aktų nustatyta tvarka patvirtintą jo kopiją;

14.2. prašymą pagal Fondo direktoriaus patvirtintą formą, kurios sudedamoji dalis yra Paramos suteikimo sąlygos;

14.3. pažymą iš aukštosios mokyklos, patvirtinančią studento statusą su nurodytomis semestro pradžios ir pabaigos datomis, įskaitant atostogų laikotarpį;

14.4. pažymą apie paskutinės sesijos pažymių svertinį vidurkį (išskyrus pirmosios ir antrosios studijų pakopos pirmojo semestro studentus);

14.5. pažymą apie tai, kad neturi akademinių skolų arba akademinių skolų už paskutinę sesiją, skaičių (išskyrus pirmosios ir antrosios studijų pakopos pirmojo semestro studentus).“

8. Išdėstau 16 punktą taip:

„16. Lietuvių kilmės užsieniečių vaikai, vaikaičiai, provaikaičiai, kurie kreipiasi dėl paramos pirmą kartą, be Aprašo 14 ir 15 punktuose nurodytų dokumentų, privalo pateikti krašto lietuvių bendruomenės, Lietuvos Respublikos valstybės institucijos ar įstaigos užsienyje, kurios užsieniečiams išduoda vizas, ar kitos institucijos išduotą lietuvių kilmę patvirtinantį dokumentą.“

9. Išdėstau 17 punktą taip:

„17. Išeivijos vaikai, vaikaičiai, provaikaičiai, kurie kreipiasi dėl paramos pirmą kartą, be Aprašo 14 ir 15 punktuose nurodytų dokumentų, privalo pateikti dokumentą, patvirtinantį, kad ne mažiau negu 3 metus jie gyveno užsienyje ir atvyko į Lietuvą ne anksčiau kaip į aštuntą klasę.“

10. Pripažįstu 18.1 punktą netekusiu galios.

11. Pripažįstu 20 punktą netekusiu galios.

12. Išdėstau 21 punktą taip:

„21. Sprendimą skirti paramą išeivijos ir lietuvių kilmės užsieniečių vaikams, vaikaičiams, provaikaičiams priima Fondo direktoriaus sudaryta komisija (toliau – Komisija), į kurios sudėtį įeina Fondo, Švietimo ir mokslo ministerijos, Užsienio reikalų ministerijos ir kitų institucijų atstovai, ne vėliau kaip per 10 dienų nuo dokumentų priėmimo termino pabaigos.“

13. Išdėstau 22.2 punktą taip:

„22.2. tais atvejais, kai Paramai skirta suma yra mažesnė nei lėšų poreikis socialinėms išmokoms, pirmenybės teisę gauti paramą turi studentai (prioriteto mažėjimo tvarka):

22.2.1. iki 26 metų, kurių bent vienas iš tėvų ar globėjų (rūpintojų) yra miręs;

22.2.2. iki 26 metų, kurių bent vienas iš tėvų ar globėjų (rūpintojų) yra neįgalus;

22.2.3. kurie yra iš daugiavaikių šeimų (4 ir daugiau nepilnamečių ar studijuojančių vaikų iki 26 metų);

22.2.4. kurie yra iš daugiavaikių šeimų (3 nepilnamečiai ar studijuojantys vaikai iki 26 metų);

22.2.5. auginantys vaiką (vaikus) ir nedirbantys (taip pat tuo atveju, jeigu šiame punkte nurodytas studentas turi sutuoktinį, kuris irgi nedirba);

22.2.6. iki 26 metų, kurių abu tėvai ar globėjai (rūpintojai) yra bedarbiai.“

14. Išdėstau priedą nauja redakcija (pridedama).

Švietimo ir mokslo ministras Gintaras Steponavičius

Valstybės paramos išeivijos ir lietuvių

kilmės užsieniečių vaikų, vaikaičių,

provaikaičių studijoms Lietuvos

aukštosiose mokyklose skyrimo ir

atsiskaitymo už skirtas lėšas tvarkos aprašo

priedas

(Lietuvos Respublikos

švietimo ir mokslo ministro

2010 m. liepos 16 d. įsakymo Nr. V-1214 redakcija)

**STIPENDIJŲ UŽ STUDIJŲ REZULTATUS IR SOCIALINIŲ IŠMOKŲ SKYRIMO KRITERIJAI**

1. Stipendijos už studijų rezultatus dydis priklauso nuo studijų rezultatų. Atsižvelgus į sesijos pažymių svertinį vidurkį, stipendijos studentams skiriamos taip:

| **Studijų sritis** | **Sesijos rezultatų vidurkis** | **Stipendijos dydis, Lt** |
| --- | --- | --- |
| Humanitariniai mokslai | 9–10 | 400 |
| Meno studijos | 8–8,9 | 250 |
| Socialiniai mokslai | 7–7,9 | 200 |
|  | 5–6,9 | 150 |
| Biomedicinos mokslai | 9–10 | 400 |
| Fiziniai mokslai | 7–8,9 | 250 |
| Technologijų mokslai | 6–6,9 | 200 |
|  | 5–5,9 | 150 |

2. Nustatomi tokie socialinių išmokų dydžiai:

| **Studentų socialinė padėtis** | **Išmokos dydis, Lt** |
| --- | --- |
| Studentai iki 26 metų, kurių bent vienas iš tėvų ar globėjų (rūpintojų) yra miręs | 1100,00 |
| Studentai iki 26 metų, kurių bent vienas iš tėvų ar globėjų (rūpintojų) yra neįgalus | 900,00 |
| Studentai iš daugiavaikių šeimų (4 ir daugiau nepilnamečių ar studijuojančių vaikų iki 26 metų)  | 800,00 |
| Studentai iš daugiavaikių šeimų (3 nepilnamečiai ar studijuojantys vaikai iki 26 metų)  | 700,00 |
| Kitais Aprašo nustatytais atvejais | 700,00 |

\_\_\_\_\_\_\_\_\_\_\_\_\_\_\_\_\_